CELEX: C2007/235/21
Language: el
Date: 2007-10-06 00:00:00
Title: Υπόθεση T-100/06: Προσφυγή της 26ης Ιουλίου 2007 — Rajani (Dear!Net Online) κατά ΓΕΕΑ — Artoz-Papier (ATOZ)

6.10.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 235/12
            
         Προσφυγή της 26ης Ιουλίου 2007 — Rajani (Dear!Net Online) κατά ΓΕΕΑ — Artoz-Papier (ATOZ)
   (Υπόθεση T-100/06)
   (2007/C 235/21)
   Γλώσσα του δικογράφου της προσφυγής: η αγγλική
   Διάδικοι
   
      Προσφεύγων: Deepak Rajani (Βερολίνο, Γερμανία) (Εκπρόσωπος: A. Dustmann, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Artoz-Papier AG (Lenzburg, Ελβετία)
   Αιτήματα του προσφεύγοντος
   Ο προσφεύγων ζητεί από το Πρωτοδικείο:
   
               —
            
            
               να ακυρώσει την απόφαση του δεύτερου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 11ης Ιανουαρίου 2006 (υπόθεση R 1126/2004-2)
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         Ισχυρισμοί και κύρια επιχειρήματα
   
      Αιτών την καταχώριση κοινοτικού σήματος: Deepak Rajani
   
      Σήμα προς καταχώριση: Κοινοτικό λεκτικό σήμα «ATOZ» για υπηρεσίες των κλάσεων 35 και 41 — αίτηση αριθ. 1 319 961
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Artoz-Papier AG
   
      Αντιταχθέν δικαίωμα επί σήματος ή σημείου: Το διεθνές και εθνικό λεκτικό σήμα «ARTOZ» για υπηρεσίες των κλάσεων 35 και 41
   
      Απόφαση του τμήματος ανακοπών: Δεκτή η ανακοπή στο σύνολό της
   
      Απόφαση του τμήματος προσφυγών: Απόρριψη της προσφυγής
   
      Λόγοι ακυρώσεως: Ο προσφεύγων ισχυρίζεται ότι η προσβαλλόμενη απόφαση εκδόθηκε κατά παράβαση του άρθρου 43, παράγραφοι 2 και 3, του κανονισμού για το κοινοτικό σήμα στο μέτρο που προέβη σε πεπλανημένη εκτίμηση του χρόνου καταχωρίσεως του εμπορικού σήματος. Κατά τον προσφεύγοντα, μια τέτοια ultra vires ερμηνεία της κοινοτικής, εθνικής και διεθνούς νομοθεσίας ισοδυναμεί με κατάχρηση εξουσίας. Επιπλέον, ο προσφεύγων ισχυρίζεται ότι η απόφαση του τμήματος προσφυγών παραβιάζει το άρθρο 8, παράγραφος 1, στοιχείο β' του κανονισμού για το κοινοτικό σήμα. Τέλος, ο προσφεύγων ισχυρίζεται ότι τόσο το τμήμα ανακοπών όσο και το τμήμα προσφυγών παρέβησαν τις διαδικαστικές εγγυήσεις των άρθρων 73 και 79 του κανονισμού για το κοινοτικό σήμα λόγω της προβαλλόμενης έλλειψης αιτιολογίας και της προσβολής του δικαιώματος ακρόασης.